[{"text_idx": "#000003", "text": "Buan-tre e troas danevell an emgann-se d\u2019ur gwir benveg propaganda. Tra ma klaske ar re Blantagene\u0302ts gwriziennan\u0303 o beli o tennan\u0303 o mad, gwashan\u0303 m\u2019hallent, diouzh mojenn ar roue Arzhur, e rae kement all Janed a Benteu\u0308r hag e skoazellou\u0300 - rouaned Bro-C\u2019hall ha noblan\u0303sou\u0300 meur Breizh - o vrudan\u0303 an emgann-se a oa aet gant noblan\u0303sou\u0300 Breizh an tu kren\u0303v ennan\u0303, hag int o klask diazezan\u0303 o galloud en-dro."}, {"text_idx": "#000007", "text": "Skolveuriekaet war an istor eo Fre\u0301de\u0301ric Morvan. Un doktorelezh istor ar Grennamzer en deus tremenet o sevel un dezenn war Tud a vrezel dukelezh Breizh entre 1203 ha 1381. Ul levr, La chevalerie bretonne au Moyen A\u0302ge, a zo bet embannet diwar e dezenn gant ar PUR e 2009. Meur a levr istor endeus embannet abaoe. Kelenner eo bet en IUFM Mor Habask etre 2003 ha 2005 hag e post eman\u0303 hiziv en ul lise e Brest."}]